Nos Petrus de Eschalone, canonicus Valentinensis, Officialis curie Lugdunensis, notum facimus universis presentes litteras inspecturis quod, cum illustris vir Manasses quondam de Cologniaco patruus illustris viri domini Stephani de Cologniaco dominus de Andelos, recognovit omnia jura et possessiones que habebat apud Broissye, in decimis, plano, nemore et........ de Montagniaco et in quodam manso apud Corcayles...... pertinere ad priorem et prioratum ecclesie Gigniaci, qui mansus religiosis predicte ecclesie debebat duos solidos bonorum Viennensium et quatuor parvos annuatim censuales in festo natalis Domini. Item........... religiosis teneri annis singulis in octo solidis censualibus pro molendino de Brossyé vulgo appellato Molendinum Salvaster et dicti religiosi habebant capturam omnium piscium et piscaturam in nascia.......... que singula continebantur in quibusdam litteris inde confectis, sanis, integris, sigillatis sigillo illustris viri domini Johannis quondam comitis Burgundie et domini Salinensis anno gratie millesimo ducentesimo quinquagesimo primo. Predictus dnus Stephanus de Cologn. dnus de Andelos, etc.... attendens et considerans quod nullus debeat locupletari in jactura aliena, quod alienum capere manifeste sit mortale peccatum......... in recompensatione omnium peccatorum et in eleemosina perpetua assignat et adlocat priori et conventui Gigniaci duodecim solidos bonorum Viennensium censuales levandos et recipiendos a dictis religiosis annis singulis in perpetuum in festo sancti Martini hyemalis super molendinum suum predictum de Broissié, etc... In cujus rei testimonium nos predictus officialis ad preces et requisitionem predicti dui Stephani etc... sigillum nostrum presentibus litteris duximus apponendum. Et nos predictus dnus Stephanus de Cologniaco, dnus de Andelos, sigillum nostrum una cum sigillo dni officialis presentibus litteris apposuimus in robur et testimonium omnium premissorum. Actum et datum presentibus magistro Johanne de Gigniaco et magistro Johanne de Charnoz testibus ad premissa vocatis, octavo decimo die mensis junii. Ego vero predictus juratus presentes litteras expedivi sub signo meo; anno dni M.° CCC.° sexto decimo. (Pendebant olim duo sigilla.)